
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Predlog za uvrstitev novega projekta 1912-26-0015 »Prenova sistema radijskih zvez ZARE« v veljavni Načrt razvojnih programov 2026 – 2029 pri proračunskem uporabniku 1912 Uprava Republike Slovenije za zaščito in reševanje – predlog za obravnavo 

	1. Predlog sklepov vlade:

	Na podlagi 21. člena Zakona o Vladi Republike Slovenije (Uradni list RS, št. 24/05 – UPB-1, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25-ZF) in petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 - ZJF-K) je Vlada Republike Slovenije na … seji dne … sprejela naslednji

SKLEP

V veljavni Načrt razvojnih programov 2026 - 2029 se, skladno s podatki iz priložene tabele, uvrsti nov projekt:

· 1912-26-0015 »Prenova sistema radijskih zvez ZARE«.


	                                                                                          Mag. Janja Garvas 
                                                                                         GENERALNA SEKRETARKA VLADE



Priloge:
- Tabela – Obrazec 3.




Prejmejo:
· Ministrstvo za obrambo
· Ministrstvo za finance




	2. Osebe, odgovorne za strokovno pripravo in usklajenost gradiva:

	· mag. Tomaž Mlinarič, v. d. generalnega sekretarja na Ministrstvu za obrambo.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Projekt Ministrstva za obrambo, proračunskega uporabnika Uprave RS za zaščito in reševanje, z nazivom »Prenova sistema radijskih zvez ZARE« uvrščamo na obravnavo na Vlado RS zaradi uvrstitve v veljavni Načrt razvojnih programov za obdobje 2026 - 2029. Izhodiščna vrednost projekta znaša 1.661.882,88 EUR z DDV. Sredstva bodo zagotovljena v okviru finančnega načrta Ministrstva za obrambo, proračunskega uporabnika Uprava RS za zaščito in reševanje.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
Za izvajanje projekta bodo sredstva Ministrstva za obrambo zagotovljena v okviru finančnega načrta Uprave RS za zaščito in reševanje (PU 1912), in sicer s prerazporeditvijo iz projekta 1912-21-0010 – Odpornost na nesreče SLO-SERCID, s proračunske postavke 153178 – Informacijsko komunikacijski sistem varstva pred naravnimi in drugimi nesrečami in iz projekta 1912-23-0005 - Začasne namestitve kapacitet EU-SI RescEu Shelter s proračunske postavke 180027 – Razvojni projekti.  Za leta 2027, 2028 in 2029 se bodo sredstva zagotovila iz projekta 1912-21-0010 – Odpornost na nesreče SLO-SERCID. Za leto 2030 se bodo sredstva zagotovila iz projekta 1912-26-0014 - Sofinanciranje dejavnosti zaščite in reševanja.

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	PU 1912 - URSZR
	1912-26-0015
»Prenova sistema radijskih zvez ZARE«
	153178
»Informacijsko komunikacijski sistem varstva pred naravnimi in drugimi nesrečami«
	0,00
	0,00

	
	
	
	
	

	SKUPAJ
	0,00
	0,00

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	PU 1912 - URSZR
	1912-21-0010
»Odpornost na nesreče SLO-SERCID«
	153178
»Informacijsko komunikacijski sistem varstva pred naravnimi in drugimi nesrečami«
	1.123.154,35
	120.000,00

	PU 1912 - URSZR
	1912-23-0005
 »Začasne namestitve kapacitet EU-SI RescEu Shelter«
	180027 
»Razvojni projekti«
	40.426,65
	0,00

	
	
	
	
	

	SKUPAJ
	1.163.581,00
	120.000,00

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	7.b Predstavitev ocene finančnih posledic pod 40.000 EUR:
/
Kratka obrazložitev

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 80/13, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa vlade.

	

	
                                     Mag. Valentin Hajdinjak
                                                 minister




Poslano:
· naslovniku
· SGS
· URSZR





























OBRAZLOŽITEV:

Ministrstvo za obrambo predlaga uvrstitev projekta v veljavni Načrt razvojnih programov 2026 – 2029 pri proračunskemu uporabniku 1912 – Uprava Republike Slovenije za zaščito in reševanje. O uvrstitvi projekta v veljavni Načrt razvojnih programov v skladu s petim odstavkom 31. člena Zakona o izvrševanju proračunov Republike Slovenije za leti 2026 in 2027 odloča Vlada Republike Slovenije.

1. 1912-26-0015 – Prenova sistema radijskih zvez ZARE

Na področju proračunske porabe: 07 – OBRAMBA IN ZAŠČITA
glavni program: 0703 -  Varstvo pred naravnimi in drugimi nesrečami
nosilni podprogram: 070302 – Pripravljenost sistema za zaščito, reševanje in pomoč 
proračunska postavka: 153178 – Informacijsko komunikacijski sistem varstva pred naravnimi in drugimi nesrečami 

Namen projekta je prenova sistema radijskih zvez ZARE z novejšimi napravami ter zagotavljanje nemotenega delovanja sistema radijskih zvez ZARE na področju varstva pred naravnimi in drugimi nesrečami ter posodobitev in zamenjava zastarelih naprav in komponent sistema, kar bo omogočalo tudi boljšo pokritost, zmogljivost in učinkovitost sistema. Sistem radijskih zvez ZARE bo po prehodu na DRO-DMR ostal v uporabi kot dopolnilni sistem radijskih zvez z namenom zagotavljanja visoke stopnje kibernetske varnosti, zanesljivosti in razpoložljivosti radijskih komunikacij. Sistem radijskih zvez ZARE se bo pridružil sistemu radijskih zvez DRO-DMR zaradi znižanja stroškov vzdrževanja. Radijska in komunikacijska oprema mora biti skladna z zahtevami sistema ZARE ter interoperabilna z državnim digitalnim radijskim omrežjem DRO-DMR. Oprema mora podpirati predpisane komunikacijske protokole, delovanje na dodeljenih frekvencah in varnostne mehanizme.

Cilji prenove sistema radijskih zvez ZARE so zagotoviti zanesljivo in varno komunikacijo za vse enote zaščite in reševanja (gasilci, Civilna zaščita, reševalci, policija, vojska), izboljšati pokritost, zanesljivost in kapaciteto sistema, posebej na kritičnih območjih, manj izpadov in večja odpornost sistema v primeru naravnih nesreč ali sabotaž, hitrejši odziv, boljša koordinacija enot na terenu, zmogljivejši, varnejši in vzdrževan sistem za krizno komuniciranje in zagotovitev sobivanja s sistemom DAB+. 

Tehnični cilji :
· zamenjava zastarelih in iztrošenih repetitorskih postaj,
· zamenjava in posodobitev rezervnega napajanja z novimi funkcionalnostimi,
· boljša pokritost terena z radijskim signalom in
· sobivanje s sistemom DAB+.

Operativni cilji : 
· boljša komunikacija med enotami zaščite in reševanje, 
· večja zanesljivost in odpornost sistema v kriznih razmerah, 
· zmanjšanje stroškov vzdrževanja in večja učinkovitost in 
· odprava motenj, ki jih povzroča DAB+. 

Sistem radijskih zvez ZARE je potreben popolne prenove zaradi zastarelosti naprav in sprememb radijskih frekvenc in brez investicije ne bo možno zagotoviti še nadaljnje uporabe sistema. V okviru prenove sistema bo potrebno zamenjati naslednje dele sistema: 
· nakup repetitorjev (zamenjava zastarelih repetitorjev), 
· nakup nove opreme za linke (zastarela oprema za linke), 
· zamenjava in dodajanje filtrov in cirkulatorjev, 
· dodati zaščitne elementi, 
· posodobljeno rezervno napajanje,
· preprogramiranje repetitorjev in radijskih postaj na nove frekvence (ročnih in mobilnih), 
· v primeru potrebe po boljši pokritosti se bodo dodale nove repetitorske lokacije.

Ocenjena izhodiščna vrednost projekta 1912-26-0015 »Prenova sistema radijskih zvez ZARE« znaša 1.661.882,88 EUR z DDV. Sredstva bo zagotavljalo Ministrstvo za obrambo, v okviru proračunskega uporabnika 1912 – Uprava Republike Slovenije za zaščito in reševanje. Zaključek projekta je načrtovan do konca leta 2030.
                                                                                                                  MINISTRSTVO ZA OBRAMBO

